《游大钵山西岩刘将军陆侯李三进士同集以横山最高处为韵赋诗三首 其二》
明代·翁万达

石磴同登大钵山，相看一笑开心源。身于鸟外尔何有，榻与云心天可扳。

眼界可怜尘世事，野情欲扣碧霞关。道人鹤背传书过，神女峰头采药还。

作者简介：（1498—1552）广东揭阳人，字仁夫，号东涯。嘉靖五年进士。授户部主事，出为梧州知府，擢广西副使，累迁右佥都御史，总督宣大山西保定军务。修筑边墙八百余里，明斥候，禁杀降，荐用良将，以御俺答。以丁父忧去。后俺答逼京师，朝廷起万达为兵部尚书。路远不能即至，为严嵩所谗，降为侍郎。旋又被黜为民。三十一年再起为兵部尚书，未闻命卒。谥襄毅。